ประกาศกรมวิชาการเกษตรประกาศกรมวิชาการเกษตรว่าด้วยหลักเกณฑ์การรับรองห้องปฏิบัติการตรวจศัตรูพืชพ.ศ. ๒๕๕๐[๑] ด้วยในปัจจุบันได้มีภาคเอกชนจัดตั้งห้องปฏิบัติการสำหรับให้บริการตรวจศัตรูพืชเพิ่มมากขึ้นและมีการร้องขอให้กรมวิชาการเกษตรตรวจรับรองมาตรฐานห้องปฏิบัติการดังนั้น เพื่อให้งานบริการวิชาการตรวจศัตรูพืชของห้องปฏิบัติการได้มาตรฐานกรมวิชาการเกษตรจึงออกประกาศกำหนดหลักเกณฑ์การรับรองห้องปฏิบัติการตรวจศัตรูพืชไว้ดังต่อไปนี้ข้อ ๑ ในประกาศนี้ห้องปฏิบัติการตรวจศัตรูพืช หมายความว่าห้องปฏิบัติการของเอกชนที่ให้บริการตรวจศัตรูพืชที่ได้รับการรับรองจากกรมวิชาการเกษตรศัตรูพืช หมายความว่า พืช แมลง ไร สัตว์ จุลินทรีย์หรือสิ่งที่ทำให้เกิดความเสียหายต่อพืชและผลิตผลพืชการตรวจศัตรูพืช หมายความว่า การตรวจ วินิจฉัยและจำแนกชนิดของศัตรูพืชคณะผู้ตรวจรับรอง หมายความว่า ผู้ที่อธิบดีแต่งตั้งให้ทำหน้าที่ตรวจรับรองห้องปฏิบัติการอธิบดี หมายความว่า อธิบดีกรมวิชาการเกษตรเจ้าหน้าที่ หมายความว่าผู้ซึ่งอธิบดีแต่งตั้งให้ปฏิบัติการตามนี้ข้อ ๒ ผู้ใดประสงค์จะให้กรมวิชาการเกษตรออกหนังสือรับรองห้องปฏิบัติการตรวจศัตรูพืชให้ยื่นคำขอต่ออธิบดีหรือผู้ที่ได้รับมอบหมายณ สำนักวิจัยพัฒนาการอารักขาพืช พร้อมเอกสารตามแบบแนบท้ายประกาศนี้ข้อ ๓ ห้องปฏิบัติการที่จะขอให้กรมวิชาการเกษตรตรวจรับรองมาตรฐานการเป็นห้องปฏิบัติการตรวจศัตรูพืชจะต้องมีคุณสมบัติดังต่อไปนี้๓.๑ต้องเป็นห้องปฏิบัติการที่มีมาตรฐานตามระดับความปลอดภัยทางชีวภาพ ระดับ ๑ (Biosafety Level 1, BL1) ตามที่กำหนดในขั้นต่ำตามมาตรฐานแนบท้ายประกาศนี้๓.๒มีเครื่องมือวิทยาศาสตร์ ตามความเหมาะสมกับการตรวจศัตรูพืช๓.๓มีบุคลากรที่มีประสิทธิภาพ ทำหน้าที่หัวหน้าห้องปฏิบัติการอย่างน้อย ๑ คน ซึ่งมีวุฒิการศึกษาขั้นต่ำระดับปริญญาตรีสาขาด้านการเกษตรหรือสาขาที่เกี่ยวข้อง๓.๔ต้องผ่านการทดสอบมาตรฐานการตรวจศัตรูพืชจากกรมวิชาการเกษตรข้อ ๔ ผู้ขอให้รับรองห้องปฏิบัติการต้องยินยอมและอำนวยความสะดวกให้เจ้าหน้าที่เข้าไปตรวจห้องปฏิบัติการข้อ ๕ ผู้ได้รับการรับรองห้องปฏิบัติการตรวจศัตรูพืชจะต้องปฏิบัติดังนี้๕.๑ควบคุมดูแลเอาใจใส่ตรวจสอบห้องปฏิบัติการของตนให้อยู่ในมาตรฐานตามที่กำหนดแนบท้ายประกาศนี้๕.๒กรณีจะทำการเปลี่ยนแปลงใด ๆ นอกเหนือหรือแตกต่างจากที่ได้รับการรับรอง ให้แจ้งคณะผู้ตรวจรับรองทราบเพื่อพิจารณาอนุญาต๕.๓ให้ความร่วมมือและอำนวยความสะดวกแก่คณะผู้ตรวจรับรองในการปฏิบัติภารกิจตรวจรับรองตามมาตรฐานการตรวจรับรองห้องปฏิบัติการตรวจศัตรูพืชข้อ ๖ หนังสือรับรองซึ่งออกตามระเบียบนี้ให้มีอายุตามที่กำหนดไว้ในหนังสือรับรองแต่ไม่เกิน๓ ปี นับแต่วันออกหนังสือรับรอง และสามารถต่ออายุได้ไม่เกินคราวละ ๒ ปีผู้ได้รับหนังสือรับรองถ้าประสงค์จะขอต่ออายุหนังสือรับรองให้ยื่นขอต่ออายุหนังสือรับรองภายใน ๓๐ วัน พร้อมเอกสารก่อนหนังสือรับรองฉบับเดิมหมดอายุต่ออธิบดีหรือผู้ที่ได้รับมอบหมายตามแบบแนบท้ายประกาศนี้เมื่อได้ยื่นคำขอต่ออายุดังกล่าวแล้วให้ถือว่ามีฐานะเสมือนผู้ได้รับหนังสือรับรองจนกว่าอธิบดีจะสั่งไม่ต่ออายุหนังสือรับรองข้อ ๗ ผู้ได้รับหนังสือรับรองห้องปฏิบัติการตรวจศัตรูพืชผู้ใดหากมีการฝ่าฝืนหลักเกณฑ์หรือข้อกำหนดใด ๆ ตามประกาศนี้หรือที่กรมวิชาการเกษตรจะกำหนดในภายหน้า อธิบดีหรือผู้ซึ่งอธิบดีมอบหมายสามารถสั่งพักใช้หรือเพิกถอนหนังสือรับรองห้องปฏิบัติการได้ผู้ได้รับหนังสือรับรองซึ่งถูกพักใช้หนังสือรับรองห้องปฏิบัติการตรวจศัตรูพืชต้องหยุดการปฏิบัติการให้การรับรองตรวจศัตรูพืชจนกว่าจะครบกำหนดระยะเวลาการพักใช้คำสั่งพักใช้หรือเพิกถอนหนังสือรับรองให้ทำเป็นหนังสือแจ้งให้ผู้รับหนังสือรับรองในกรณีไม่พบผู้รับหนังสือรับรองหรือไม่ยอมรับคำสั่งดังกล่าวให้ปิดคำสั่งไว้ในที่เปิดเผยหรือเห็นได้ง่าย ณ สถานที่ระบุไว้ในหนังสือรับรองและให้ถือว่าผู้รับหนังสือรับรองทราบคำสั่งนั้นแล้วตั้งแต่วันที่ได้ปิดคำสั่งข้อ ๘ การรับรองห้องปฏิบัติการตรวจศัตรูพืชตามประกาศฉบับนี้เป็นการรับรองแต่เพียงว่าห้องปฏิบัติการที่ได้รับการรับรองมีความสามารถตรวจสอบศัตรูพืชตามมาตรฐานที่กรมวิชาการเกษตรกำหนดเท่านั้นข้อ ๙ ให้อธิบดีกรมวิชาการเกษตรรักษาการตามประกาศนี้ประกาศ ณ วันที่ ๗กันยายน พ.ศ. ๒๕๕๐อดิศักดิ์ ศรีสรรพกิจอธิบดีกรมวิชาการเกษตรวัชศักดิ์/ผู้จัดทำ๑๖ มกราคม ๒๕๕๑พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖[๑] ราชกิจจานุเบกษา เล่ม ๑๒๔/ตอนพิเศษ ๑๙๖ ง/หน้า ๕/๑๗ ธันวาคม ๒๕๕๐